ȘTIU, 27 aprilie 2021, cu Irina Ursu și Felix Drăghici.
Premieră istorică – FMI e mai optimist decât România – creștere de 6% pentru o țară care încasează mai mult și cheltuie mai puțin. Dacă nu simți boom-ul, nu respiri aerul care trebuie. Moment antologic în istoria siguranței naționale din România – un polițist din capitala țării nu a putut ajunge la o urgență pentru că era prins cu o treabă – era la pensat. Președintele american Joe Biden a recunoscut în premieră genocidul celor 1 milion de armeni uciși de Turcia – cine se așteaptă ca România să spună: "Da, așa e, și noi credem asta.". Sexul nu mai e deloc o distracție de viitor – China anunță prima scădere de populație din 1949 încoace, chiar dacă a renunțat la politica doar un copil pentru fiecare familie. Bianca Dragușanu este poza de lângă reclamele care le provoacă pe fetele din București – nu ai bani pe card? hai la videochat, nu e vina ta. După ce Rusia își retrage trupele de la granița cu Ucraina, după ce am expulzat un diplomat militar rus în premieră, președintele Iohannis ne liniștește – se uită cu atenție la situația de acolo.
Juriul emisiunii a fost alcătuit din: Gabriela Pătrulescu, Raisa Humeniuc și Alina Ștefan.